Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 240/12/3309	Trenčín, 22.5.2012
EEČ : 2-28-69-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Obvinený slobodne a vážne vyhlásil, že spáchal skutok, za ktorý je stíhaný. Škodu spôsobenú trestným činom uhradil v plnej výške do rúk poškodeného a na účet Okresnej prokuratúry v Trenčíne vedený v  Štátnej pokladnici, č. účtu 7000235645/8180, variabilný symbol 124020129, zložil sumu vo výške 30,- Eur, ktorá bude v celosti poukázaná štátu na pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-345/TN-TN-2012.

Skutková veta: 
že dňa 11.03.2012 o 04.30 hod v Trenčíne v bagetárni na Štúrovom námestí, na mieste verejnosti prístupnom po predchádzajúcej slovnej hádke fyzicky napadol poškodeného XXXXX tak, že ho viackrát udrel päsťou do tváre, čím mu spôsobil poranenia vyžadujúce jednorazové ošetrenie bez práceneschopnosti a obmedzenia na bežnom spôsobe života. 
Odôvodnenie: 
Uznesením povereného príslušníka PZ, OR PZ, odboru poriadkovej polície, XXXXX, č. ORP-345/TN-TN-2012 zo dňa 11.03.2012 bolo podľa § 199 odsek 1 Trestného poriadku začaté trestné stíhanie a uznesením č.ORP-345/TN-TN-2012 zo dňa 11.03.2012 bolo podľa § 206 odsek 1 Trestného poriadku vznesené obvinenie XXXXX pre prečin výtržníctva podľa § 364 odsek 1 písmeno a) Trestného zákona na tom skutkovom základe, že dňa 11.03.2012 o 04.30 hod v Trenčíne v bagetárni na Štúrovom námestí, na mieste verejnosti prístupnom po predchádzajúcej slovnej hádke fyzicky napadol poškodeného XXXXX tak, že ho viackrát udrel päsťou do tváre, čím mu spôsobil poranenia vyžadujúce jednorazové ošetrenie bez práceneschopnosti a obmedzenia na bežnom spôsobe života. 

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku. 

Obvinený a poškodený vyslovili s postupom podľa § 220 Trestného poriadku súhlas.

Obvinený slobodne a vážne vyhlásil, že spáchal skutok, za ktorý je stíhaný. Škodu spôsobenú trestným činom uhradil v plnej výške do rúk poškodeného na Okresnom súde XXXXX pred probačným a mediačným úradníkom.  

Obvinený XXXXX zložil na účet Okresnej prokuratúry v Trenčíne vedený v  Štátnej pokladnici, č. účtu 7000235645/8180, variabilný symbol 124020129, sumu vo výške 30,- Eur, ktorá bude v celosti poukázaná štátu na pomoc obetiam trestnej činnosti. 

Vzhľadom na povahu a závažnosť spáchaného činu na mieru akou bol trestným činom dotknutý verejný záujem na osobu  obvineného a jeho majetkové pomery som dospel k záveru, že vyššie uvedený spôsob rozhodnutia je dostačujúci. 

Vzhľadom na uvedené som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Kresánek
prokurátor